สวัสดีค่ะ สอบถามหน่อยค่ะปกติทุกเดือนพอกินยาคุมกำเนิดถึงเม็ดแป้ง3 เม็ดประจำเดือนก็จะมา แต่รอบนี้ มาประมาณเม็ดที่ 5 และที่ออกมานิดเดียวสีดำเข้มคล้ายๆระดูแต่สีดำเข้ม มาแค่นั้นแล้วหายไปเป็นวันๆ พอเปลี่ยนผ้าอนามัย ทีนี้มาอีกนิดก็ยังดำเข็มอยู่เลย พอระหว่างวันสังเกตเห็นมีแดงนิดหน่อยปน แต่แค่นิดเดียว พอเข้าวันที่ 3 ก็มีติดผ้าอนามัยขนาดเท่าเหรียญบาทเองสีดำอีกและก็ไม่มีอีกเลย ปวดหลังปวดเมื่อยทั้งตัวร่วมด้วยมีไข้อ่อนแบะปวดหัวด้วยค่ะ ไม่ทราบบ่งบอกโรคอะไรร้ายแรงมั้ยค้ะ
สวัสดีค่ะ หากได้ทานยาคุมกำเนิดมาจนถึงเม็ดแป้งเม็ดที่ 5 แล้วมีเลือดออกมาแม้จะมีปริมาณเล็กน้อยและมีสีดำ ก็ถือเป็นเลือดประจำเดือนได้ ซึ่งการที่เลือดประจำเดือนมีน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีดำ ส่วนการที่เลือดประจำเดือนมีน้อย อาจเกิดจากผลของยาคุมกำเนิดที่ทำให้เยื่อบุโพรงมดลุกบางลง เลือดประจำเดือนที่ออกมาจึงมีน้อย โดยเฉพาะหากทานยาคุมต่อเนื่องมานานๆ หรือทานยาคุมชนิดที่มีฮอร์โมนต่ำสำหรับอาารมีไข้ ปวดหัว ปวดหลัง ปวดเมื่อยตัว อาจเป็นอาการของการติดเชื้อต่างๆ เช่น ไข้หวัด เป็นต้น ซึ่งหากร่างกายไม่สบาย ก็อาจส่งผลให้เลือดประจำเดือนที่ออกมามีน้อยได้ด้วยแนะนำ ควรดูแลตามอาการไปก่อน และคอยสังเกตว่าจะมีอาการอื่นๆ เกิดเพิ่มหรือไม่ ในเบื้องต้น ควรดื่มน้ำเปล่ามากๆ พักผ่อนเยอะๆ ทานอาหารที่มีประโยชน์ ทานยาแก้ปวดลดไข้หากมีไข้ เช่น พาราเซตามอล เป็นต้น หากอาการไม่ดีขึ้น ก็ควรไปพบปพทย์ค่ะ